b"\n_START_ARTICLE_\nClub Baloncesto Zaragoza\n_START_SECTION_\nHist\xc3\xb2ria\n_START_PARAGRAPH_\nEls millors anys del C.B. Zaragoza van ser els anys 80 i 90, quan l'entitat va formar part de l'elit del b\xc3\xa0squet espanyol. Patrocinat per la Caja de Ahorros de la Inmaculada (CAI), va ser conegut comercialment com a CAI Zaragoza. _NEWLINE_El C.B. Zaragoza \xc3\xa9s un dels fundadors de l'ACB i va disputar aquesta competici\xc3\xb3 durant 14 temporades ininterrumpudes, entre 1983-1984 i 1995-1996, quan va perdre la categoria a causa d'uns problemes econ\xc3\xb2mics derivats del sobreesfor\xc3\xa7 econ\xc3\xb2mic realitzat a principis dels anys 90. La CAI va deixar de patrocinar a l'entitat presidida per Jos\xc3\xa9 Luis Ros despr\xc3\xa9s del frac\xc3\xa0s esportiu de 1992 (no va aconseguir la classificaci\xc3\xb3 per a la Lliga Europea), sent Natwest i Amway qui van finan\xc3\xa7ar al club durant els \xc3\xbaltims quatre anys en l'ACB. _NEWLINE_Durant el seu periple en l'elit, el C.B. Zaragoza va conquistar dues Copes del Rei (en 1984 i 1990), sent finalista en altres dues ocasions (en 1992 i 1995). A m\xc3\xa9s, va quedar tercer classificat de la Lliga ACB en les temporades 1986-1987 i 1987-1988, tan nom\xc3\xa9s per darrere del F.C. Barcelona i el Real Madrid. En aquella \xc3\xa8poca, al costat del Joventut, era l'alternativa al poder dels dos grans. Actualment, la competici\xc3\xb3 est\xc3\xa0 molt m\xc3\xa9s equilibrada. _NEWLINE_En 1991, el CAI va ser subcampi\xc3\xb3 de la Recopa d'Europa al perdre la final, disputada a Ginebra, contra el PAOK de Sal\xc3\xb2nica per un ajustat i pol\xc3\xa8mic 76 a 72. _NEWLINE_Al final de la temporada 1995-1996, el primer equip va ser expulsat de l'ACB pels ja citats problemes econ\xc3\xb2mics; mantenint-se \xc3\xbanicament en competici\xc3\xb3 alguns conjunts de les categories inferiors. Posteriorment, el s\xc3\xa8nior del C.B. Zaragoza va tornar a disputar una competici\xc3\xb3 nacional, la Lliga EBA, per\xc3\xb2 l'experi\xc3\xa8ncia de l'Adecco Zaragoza no va durar m\xc3\xa9s de dos anys."